Public procurement notice: Contract Award Notice
Published: 2023-01-13
Buyer: Terveyden ja hyvinvoinnin laitos
Country: FI
Contract type: Services
Procedure: Negotiated without a prior call for competition
CPV classification: 72313000: Data capture services | 73210000
Estimated value: 297500 EUR
Award criteria: Lowest price

Technical requirements: Hankinnan kohteena on Suomalaisten rahapelaaminen 2023 -väestötutkimuksen aineistonkeruu verkko- ja postikyselynä.
Hankinnan kohteena on Suomalaisten rahapelaaminen 2023 -väestötutkimuksen aineistonkeruu verkko- ja postikyselynä. Arpajaislain pykälän 52 nojalla arpajaisiin osallistumisesta aiheutuvia haittoja on seurattava ja tutkittava. Haittojen seurannasta ja tutkimuksesta, rahapelien toimeenpanoon liittyvien haittojen arvioinnista sekä niiden ehkäisyn ja hoidon kehittämisestä vastaa sosiaali- ja terveysministeriö (STM). STM:n ja Terveyden ja hyvinvoinnin laitoksen (THL) välisellä sopimuksella STM on osoittanut tämän tehtävän THL:lle. THL toimeenpanee tehtävää STM:n toimeksiannon mukaisesti.
THL on koordinoinut edustaville otoksille tehtyjä rahapelaamisen väestötutkimuksia vuosina 2007, 2011, 2015 ja 2019. Aikaisemmat tutkimukset on toteutettu neljän vuoden välein hyödyntäen tietokoneavusteista strukturoitua puhelinhaastattelua. Seuraava tutkimusaineisto kerätään vuonna 2023. Vuodesta 2023 lähtien tutkimus on toteutetaan verkko- ja postikyselynä. Pyrkimyksenä on saada tieteellisesti mahdollisimman luotettavaa tietoa, korkea osallistumisaktiivisuus ja perusjoukkoa (15-74-vuotiaat) mahdollisimman hyvin edustava aineisto, joka sisältää vähintään 4500 suomalaisen vastaukset.
Ainoastaan Tilastokeskus pystyy liittämään kyselyaineistoon toivotussa laajuudessa ja monipuolisesti erilaisia rekisteritietoja, joita hyödynnetään muun muassa rahapeliongelman ja -haittojen tarkemmissa tilastointi- ja tutkimustarkoituksissa. Rekisteritietojen yhdistäminen parantaa aineiston laatua.
Suorahankintaperusteen olemassa oloa puoltaa myös se, että Hankintayksikkö on julkaissut 21.11.2013 tietopyynnön Hilmassa, jonka avulla kerättiin tietoa parhaan mahdollisen toteuttamistavan suunnitteluun vastaajien tavoittamiseksi, vastausprosentin korottamiseksi ja kattavan katoanalyysin toteuttamiseksi. Vuonna 2015 ainoastaan Tilastokeskus pystyi tarjoamaan sellaisia ratkaisuja, joiden avulla tutkimusaineiston laatua voitiin merkittävästi parantamaan. Lisäksi Tilastokeskus oli ainoa taho Suomessa, joka kykeni vuosina 2015 ja 2019 toteuttamaan väestötutkimuksen rekisteriyhdistelyineen. Rekisteritietoja hyödyntäen Tilastokeskus pystyi tarjoamaan monipuolisimmat välineet myös tutkimuksen kadon hallintaan.
Tiedonkeruun toteuttajaa valitessa on tärkeä varmistaa, että tuloksiin mahdollisesti vaikuttavat aineistonkeruun yksityiskohdat (mm. otoksen poiminta, vastaajien edustavuus, tiedonkeruun laadunvarmistus ja aineiston tarkistus, aineiston painotukset) pysyvät mahdollisimman samanlaisina edellisiin kyselyihin verrattuna. Vuoden 2023 aineiston keruuseen liittyvän menetelmämuutoksen takia pyritään toteuttamaan erillinen moodiefektitutkimus. Sen avulla arvioidaan, vaikuttaako siirtyminen puhelinhaastattelusta verkko- ja postikyselyyn tutkimustuloksiin, ja jos vaikuttaa, niin miten. Moodiefektitutkimus pyritään toteuttamaan samanaikaisesti tai vuoden 2024 alkupuolella, kuitenkin viimeistään syksyllä 2024.
Kyseessä on julkisista hankinnoista ja käyttöoikeussopimuksista annetun lain (1397/2016) mukainen EU-kynnysarvon ylittävä hankinta. Tähän hankintaan sovelletaan hankintalakia.
Hankintalain 40 § 2 kohdan mukaan suorahankinnan voi valita, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Tilastokeskus on ainoa taho Suomessa, joka kykenee toteuttamaan rahapelaamisen väestötutkimuksen rekisteriyhdistelyineen. Ainoastaan Tilastokeskuksella on Tilastolain (280/2004) nojalla oikeus liittää rekisteritietoja tilastointi- ja tutkimustarkoituksiin. Rekisteritietoja hyväksikäyttäen Tilastokeskus pystyy tarjoamaan monipuolisimmat välineet tutkimuksen kadon hallintaan. Rekisteritiedot mahdollistavat myös kattavat tulosten oikeellisuuden vertailut, jolloin tutkimustietojen luotettavuus kasvaa. Vuonna 2023 tutkimus toteutetaan siten, että Tilastokeskus ja THL voivat lähestyä tutkimuksen osallistujia myöhemmin seurantakyselyllä ja tätä mahdollisuutta voidaan tarvittaessa hyödyntää tulevissa kyselyissä. Tilastokeskus on ainut laatuaan Suomessa ja sen tehtävänä on tuottaa luotettavia ja puolueettomia virallisia tilastoja suomalaisesta yhteiskunnasta.
Yllä mainittuihin perusteluihin nojaten Suomalaisten rahapelaaminen 2023 tutkimus toteutetaan ilman kilpailutusta suorahankintana Tilastokeskukselta, sillä Tilastokeskus on ainoa markkinoilla oleva taho, joka pystyy tuottamaan hankinnan sen kaltaisena ja sillä laajuudella kuin tarve on.


Winner: Tilastokeskus
Award value: 297500
Number of bids: 1